Greek Legal Document

Category: 70

Content:
162δ.ΠΡΟΕΔΡΙΚΟ ΔΙΑΤΑΓΜΑ υπ’ αριθ. 308  της 29/29 Αυγ. 1996 (ΦΕΚ Α΄ 214) Επιμόρφωση Δικαστικών Λειτουργών. Έχοντας υπόψη: α)Τη διάταξη του άρθρ. 3 παρ. 5 εδάφ. β΄ του Νόμ. 2236/1994 «Εθνική Σχολή Δικαστών» (ΦΕΚ Α΄ 146). β)Τη διάταξη του άρθρ. 3 παρ. 5 εδάφ. δ΄ του Νόμ. 2236/1994 (ΦΕΚ Α΄ 146), που προστέθηκε με την παρ. 17 του άρθρ. 23 του Νόμ. 2331/1995 (ΦΕΚ Α΄ 173). γ)Το άρθρ. 29Α του Νόμ. 1558/1985 (ΦΕΚ Α΄ 137), που προστέθηκε με το άρθρ. 27 του Νόμ. 2081/1992 (ΦΕΚ Α΄ 154). δ)Το γεγονός ότι από το παρόν διάταγμα προκαλείται δαπάνη ύψους 5.500.000 δρχ. για το οικονομικό έτος 1996 και 37.000.000 δρχ. για καθένα από τα επόμενα οικονομικά έτη, η οποία έχει εγγραφεί στον ΚΑΕ 2427, Φ 17-210. 6.Γ.α.162α-162δ Δικαστικοί Λειτουργοί - Εθνική Σχολή Δικαστών ε)Την από 12.2.1996 γνώμη του Γενικού Διευθυντή της Εθνικής Σχολής Δικαστών σχετικά με τη δυνατότητα και ανάγκη οργάνωσης, από τη Σχολή ή από κοινού φορείς βαλκανικών χωρών και χωρών μελών του Συμβουλίου της Ευρώπης, εκπαιδευτικών προγραμμάτων και στ)Την από 448/1996 γνωμοδότηση του Συμβουλίου Επικρατείας, με πρόταση του Υπουργού Δικαιοσύνης, αποφασίζουμε: Σκοπός επιμόρφωσης Άρθρ.1.-Η επιμόρφωση των δικαστικών λειτουργών αποσκοπεί στη συμπλήρωση των γνώσεών τους και στην ενημέρωσή τους σε νομικά, κοινωνικά, μεθοδολογικά, οργανωτικά ή άλλα θέματα συναφή προς την άσκηση του δικαιοδοτικού τους έργου. Προγράμματα επιμόρφωσης δικαστικών λειτουργών Άρθρ.2.-1.Η επιμόρφωση των δικαστικών λειτουργών γίνεται σύμφωνα με προγράμματα που καταρτίζονται από το Γενικό Διευθυντή της Εθνικής Σχολής Δικαστών (ΕΣΔΙ) ύστερα από γνώμη του Διευθυντή Σπουδών. Κατά την κατάρτιση των προγραμμάτων λαμβάνονται υπόψη τυχόν παρατηρήσεις α)του Συμβουλίου Σπουδών της ΕΣΔΙ και β)των προέδρων ή των συμβουλίων που διευθύνουν τα δικαστήρια και των προϊσταμένων των εισαγγελιών. 2.Σε κάθε πρόγραμμα επιμόρφωσης αναφέρονται: α)το θέμα, β)ο κλάδος, οι κατηγορίες και ο αριθμός των δικαστικών λειτουργών που καλούνται να μετάσχουν στο πρόγραμμα, γ)ο χρόνος, η διάρκεια και ο τρόπος πραγματοποίησής του, δ)η μέθοδος, ε)οι εισηγητές και ο υπεύθυνος προγράμματος, στ)τα οργανωτικά ζητήματα και κάθε άλλη αναγκαία πληροφορία. 3.Τα καταρτιζόμενα προγράμματα δύο τουλάχιστον μήνες πριν από την πραγματοποίησή τους: α)κοινοποιούνται στο Υπουργείο Δικαιοσύνης, β)κατατίθενται στη γραμματεία της ΕΣΔΙ και αναρτώνται στον πίνακα ανακοινώσεών της, γ)αποστέλλονται στις δικαστικές υπηρεσίες των οποίων οι λειτουργοί καλούνται να μετάσχουν, γνωστοποιούνται σ’ αυτούς και αναρτώνται στον πίνακα ανακοινώσεων. Συμμετοχή Άρθρ.3.-1.Τα προγράμματα επιμόρφωσης διακρίνονται σε υποχρεωτικά και προαιρετικά. 2.Τα υποχρεωτικά επιμορφωτικά προγράμματα μπορεί να απευθύνονται σε δόκιμους εισηγητές και εισηγητές του Συμβουλίου της Επικρατείας και του Ελεγκτικού Συνεδρίου καθώς και σε δικαστικούς λειτουργούς των πρωτοβάθμιων πολιτικών και ποινικών δικαστηρίων (ειρηνοδίκες, πταισματοδίκες, παρέδρους, πρωτοδίκες, προέδρους  πρωτοδικών, εισαγγελικούς παρέδρους, αντεισαγγελείς και εισαγγελείς πρωτοδικών) και των πρωτοβάθμιων τακτικών διοικητικών δικαστηρίων (παρέδρους, πρωτοδίκες και προέδρους πρωτοδικών). Με το πρόγραμμα καθορίζεται η κατηγορία των δικαστικών λειτουργών στους οποίους αυτό απευθύνεται, με κριτήριο ιδίως τον κλάδο, το δικαστήριο στο οποίο υπηρετούν, το βαθμό και τα καθήκοντα που τους έχουν ανατεθεί. 3.Η επιλογή των δικαστικών λειτουργών που θα μετάσχουν στα επιμορφωτικά προγράμματα γίνεται με κριτήρια: α)την παρακολούθηση των προγραμμάτων αυτών από το μεγαλύτερο δυνατό αριθμό δικαστικών λειτουργών, β)τον υπολογιζόμενο χρόνο παραμονής τους στο βαθμό που κατέχουν και προαγωγής τους. γ)τα τυχόν ειδικά προσόντα τους και ιδίως τις μεταπτυχιακές τους σπουδές και τις γνώσεις ξένων γλωσσών, δ)την εμπειρία τους σε σχέση με το συγκεκριμένο γνωστικό αντικείμενο και το ειδικότερα καθήκοντα που ασκούν στο δικαστήριο ή την εισαγγελία που υπηρετούν. Η επιλογή γίνεται αιτιολογημένα από την Ολομέλεια του οικείου δικαστηρίου ή το σύνολο των εισαγγελικών λειτουργών που υπηρετούν στην οικεία εισαγγελία. Η Ολομέλεια του οικείου δικαστηρίου μπορεί να αναθέσει την επιλογή στον δικαστή ή το τριμελές συμβούλιο που διευθύνει το δικαστήριο. Το προηγούμενο εδάφιο ισχύει αναλογικά και ως προς τις εισαγγελίες. Στο Συμβούλιο της Επικρατείας και στο Ελεγκτικό Συνέδριο η επιλογή των δοκίμων εισηγητών και εισηγητών γίνεται από τον Πρόεδρο του Δικαστηρίου. 4.Όσοι καλούνται να μετάσχουν σε πρόγραμμα υποχρεωτικής επιμόρφωσης οφείλουν, αν αδυνατούν, να γνωστοποιήσουν το κώλυμα και να αποστείλουν στην ΕΣΔΙ ή στον υπεύθυνο του προγράμματος σχετική βεβαίωση πέντε τουλάχιστον ημέρες πριν από την έναρξή του. Το όργανο που διευθύνει το δικαστήριο ή την εισαγγελία μπορεί να απαλλάξει ορισμένους δικαστικούς λειτουργούς από την παρακολούθηση του προγράμματος, λόγω σοβαρής υπηρεσιακής απασχόλησης, ανεπίδεκτης αναβολής, γνωστοποιώντας τα ονόματά τους στην ΕΣΔΙ ή στον υπεύθυνο του προγράμματος. Στους δικαστικούς λειτουργούς που παρακολούθησαν υποχρεωτικό πρόγραμμα επιμόρφωση χορηγείται, εφόσον προβλέπεται σ’ αυτό, σχετική βεβαίωση, με μνεία που τυχόν ειδικότερου τρόπου συμμετοχής τους. Αντίγραφο της βεβαίωσης τίθεται στον υπηρεσιακό τους φάκελο και συνεκτιμάται κατά τις υπηρεσιακές τους μεταβολές. (Αντί για τη σελ. 294,747) Σελ. 294,747(α) Τεύχος 1362 Σελ. 35 Δικαστικοί Λειτουργοί - Εθνική Σχολή Δικαστών 6.Γ.α.162δ Οι δικαστικοί λειτουργοί που αναφέρονται στην παρ. 2 του άρθρου αυτού πλην των ειρηνοδικών πρέπει κατά τη διάρκεια της υπηρεσίας τους στους βαθμούς για τους οποίους προβλέπεται υποχρεωτική συμμετοχή σε επιμορφωτικά προγράμματα να παρακολουθήσουν τουλάχιστον οκτώ τέτοια προγράμματα με αντικείμενοι ιδίως: α)τις εξελίξεις της νομολογίας του Δικαστηρίου των Ευρωπαϊκών Κοινοτήτων, β)τις εξελίξεις της νομολογίας των οργάνων της Ευρωπαϊκής Σύμβασης Δικαιωμάτων του Ανθρώπου, γ)το δικαστικό έλεγχο της συνταγματικότητας των νόμων και τις εξελίξεις της νομολογίας των ανωτάτων δικαστηρίων και του Α.Ε.Δ., δ)την αντιμετώπιση των εξαρτημένων χρηστών ναρκωτικών ουσιών, ε)τις νέες μορφές οικονομικού εγκλήματος, στ)τη λειτουργία και την εξέλιξη του σωφρονιστικού συστήματος στο οποίο περιλαμβάνονται και τουλάχιστον πέντε πολύωρες επισκέψεις σε σωφρονιστικά καταστήματα όλων των κατηγοριών, ζ)την επιρροή των νέων τεχνολογιών στο Δίκαιο, η)τους νέους ειδικούς αστικούς νόμους και τους νέους θεσμούς του Εμπορικού Δικαίου με έμφαση στην προστασία του καταναλωτή. Τα προγράμματα υπό στοιχεία δ΄, ε΄, στ΄ και ζ΄ αφορούν τους δικαστικούς λειτουργούς της πολιτικής και ποινικής δικαιοσύνης, ενώ για τους δικαστικούς λειτουργούς της διοικητικής δικαιοσύνης οργανώνονται προγράμματα με περιεχόμενο σχετικό με την εξέλιξη της νομοθεσίας ή της νομολογίας του αντικειμένου τους. 6.Προαιρετικά επιμορφωτικά προγράμματα μπορεί να απευθύνονται σε οποιαδήποτε κατηγορία δικαστικών λειτουργών, ανεξαρτήτως κλάδου και βαθμού. 7.Η συνήθης χρήση ηλεκτρονικού υπολογιστή μπορεί να είναι αντικείμενο υποχρεωτικού προγράμματος επιμόρφωσης για τους δικαστικούς λειτουργούς όλων των κλάδων και όλων των βαθμών χωρίς χρονικό περιορισμό ως προς τη διάρκειά του. Χρόνος, διάρκεια και τόπος διεξαγωγής των επιμορφωτικών προγραμμάτων Άρθρ.4.-1.Τα επιμορφωτικά προγράμματα οργανώνονται κατά οποιαδήποτε χρονική περίοδο, εκτός από τις δικαστικές διακοπές. Σελ. 294,748(α) Τεύχος 1362 Σελ. 36 2.Ένα επιμορφωτικό πρόγραμμα δεν μπορεί να διαρκεί περισσότερο από πέντε συνεχείς ημέρες ή δέκα ημέρες συνολικά. 3.Τόπος διεξαγωγής των προγραμμάτων είναι τα δικαστικά καταστήματα ή άλλοι κατάλληλοι χώροι. Η διεξαγωγή του επιμορφωτικού προγράμματος δεν πρέπει, κατά το δυνατόν, να διαταράσσει τη διεξαγωγή της υπηρεσίας του δικαστηρίου. Εισηγητές – Υπεύθυνος προγράμματος – Βοηθητικό προσωπικό Άρθρ.5.-1.Ως εισηγητές για την πραγματοποίηση του προγράμματος μπορεί να ορίζονται τα όργανα διοίκησης, τα μέλη του συμβουλίου σπουδών και τα μέλη του διδακτικού προσωπικού της Ε.Σ.Δ.Ι., καθώς επίσης εν ενεργεία ή συνταξιούχοι δικαστικοί λειτουργοί και μέλη του διδακτικού ερευνητικού προσωπικού των Ανωτάτων Επιστημονικών Ιδρυμάτων οποιασδήποτε βαθμίδας, δικηγόροι, νομομαθείς γενικά ή άλλοι ειδικοί κατά περίπτωση επιστήμονες, Έλληνες ή αλλοδαποί. 2.Οι εισηγητές είναι επιφορτισμένοι με την παροχή της επιμόρφωσης και ορίζονται στο πρόγραμμα ονομαστικά. 3.Σε κάθε πρόγραμμα προβλέπεται ένας υπεύθυνος, ο οποίος συντονίζει τις εισηγήσεις, μεριμνά για την απρόσκοπτη εφαρμογή του προγράμματος και επιλύει κάθε οργανωτικό ζήτημα. Ο υπεύθυνος προγράμματος δικαιούται να επιλέγει και χρησιμοποιεί ως βοηθητικό προσωπικό, ύστερα από συνεννόηση με το όργανο που διευθύνει τη δικαστική υπηρεσία όπου εφαρμόζεται το πρόγραμμα, υπαλλήλους και επιμελητές της. 6.Γ.α.162δ Δικαστικοί Λειτουργοί - Εθνική Σχολή Δικαστών Διαβαλκανικά και διευρωπαϊκά προγράμματα Άρθρ.6.-1.Με την ίδια ως άνω διαδικασία, μπορεί να οργανώνονται, αυτοτελώς ή σε συνεργασία ή από κοινού με αντίστοιχους δικαστικούς ή εκπαιδευτικούς φορείς βαλκανικών χωρών ή χωρών μελών του Συμβουλίου της Ευρώπης, εκπαιδευτικά, ενημερωτικά ή επιμορφωτικά προγράμματα για Έλληνες και αλλοδαπούς δικαστικούς λειτουργούς των χωρών αυτών ή αποκλειστικά για αλλοδαπούς δικαστικούς λειτουργούς μιας ή περισσότερων από τις χώρες αυτές. 2.Στα προγράμματα αυτά εφαρμόζονται αναλόγως, όσον αφορά την ελληνική συμμετοχή, οι διατάξεις των προηγούμενων άρθρων. Άλλες μέθοδοι επιμόρφωσης Άρθρ.7.-Η επιμόρφωση γίνεται επίσης: α)με την παρακολούθηση ομιλιών, τη συμμετοχή σε σεμινάρια, συνέδρια ή άλλες συναφείς εκδηλώσεις ή δραστηριότητες στην Ελλάδα ή το εξωτερικό, β)με ατομικές ή ομαδικές εργασίες, γ)με τη συμπλήρωση ερωτηματολογίου, τη σύνταξη έκθεσης ή με κάθε άλλο πρόσφορο τρόπο. Στον Υπουργό Δικαιοσύνης αναθέτουμε τη δημοσίευση και εκτέλεση του παρόντος διατάγματος.